Djupvatnet (Stranda)

Djupvatnet er en innsjø ved Geiranger i det sørøstlige hjørnet av Stranda kommune, Møre og Romsdal. Vatnet har et areal på  og ligger 1 016 meter over havet. Den er en del av Ottavassdraget, og utgjør på den måten det nordvestligste hjørnet av Glommavassdraget bare 8 km i luftlinje fra Geirangerfjorden. Fylkesvei 63 (Geirangervegen åpnet 1889) går langs vannet, der er en turisthytte og veien til Dalsnibba tar av. Ved innsjøen er det en minnestein over veidirektør Hans H. Krag.

Veiens høyeste punkt (1038 moh) er ved innsjøen og markert med en stein. Djupvasshytta var en brakke fra anleggsperioden som ble kjøpt og drevet som turisthytte av familien Ugelvik. Noen hundre meter øst for Djupvasshytta har Keisarneset navn etter keiser Wilhelm II som stanset der for å se på utsikten. Før veien til Dalsnibba åpnet i 1939 var Djupvatnet den vanlige endestasjonen for turer med bil eller hestevogn fra cruiseskipene på Geirangerfjorden.

 Referanser 
https://snl.no/Djupvatnet lest 31. august 2014.





 Eksterne lenker 


Kategori:Innsjøer i Stranda
Kategori:Ottavassdraget